да се използва последователно във времето.
 Когато един и същ идентификационен код на актив трябва да бъде отчетен за един актив, емитиран в 2 или повече различни валути, е необходимо да се уточни идентификационният код на актива и буквеният код на валутата съгласно стандарт ISO 4217, както е посочено в следния пример: „код + EUR“
 C0050
 Вид идентификационен код на актива
 Вид идентификационен код, използван за позиция „Идентификационен код на актива“. Използва се една от възможностите от следния изчерпателен списък:
 1 — ISO 6166 за ISIN код
 2 — CUSIP (Committee on Uniform Securities Identification Procedures number, който се присъжда от CUSIP Service Bureau за дружества от САЩ и Канада)
 3 — SEDOL (Stock Exchange Daily Official List за Лондонската фондова борса)
 4 — WKN (Wertpapier Kenn-Nummer, буквено-цифровият идентификационен номер в Германия)
 5 — Bloomberg (буквеният код на Bloomberg за идентифициране на корпоративни ценни книжа)
 6 — BBGID (The Bloomberg Global ID)
 7 — Reuters RIC (кодът на финансови инструменти на Reuters)
 8 — FIGI (Financial Instrument Global Identifier)
 9 — Друг код, присъден от членове на Асоциацията на националните номериращи агенции
 99 — Код, определен от предприятието
 Когато един и същ идентификационен код на актив трябва да бъде отчетен за един актив, емитиран в 2 или повече различни валути, и кодът в позиция C0040 е определен чрез идентификационния код на актива и буквения код на валутата съгласно стандарт ISO 4217, за идентификационния код на актива се посочват вариант 9 и вариантът на първоначалния идентификационен код на актива, както в следния пример, за който е отчетен ISIN код + валута: „9/1“.
 C0060
 Портфейл
 Разграничение между животозастраховане, общо застраховане, средства на акционери, други вътрешни фондове, общи (без разделение) и обособени фондове. Използва се една от възможностите от следния изчерпателен списък:
 1 — Животозастраховане
 2 — Общо застраховане
 3 — Обособени фондове
 4 — Други вътрешни средства/фондове
 5 — Средства на акционери
 6 — Общи
 Разделението не е задължително, с изключение на определянето на обособените фондове, но трябва да бъде направено, ако предприятието го е приложило вътрешно. Когато предприятието не прилага разделение, се използва категория „общи“.
 C0070
 Номер на фонда
 Приложим за активи, държани в обособени фондове или други вътрешни фондове (определени в съответствие с националните пазари).
 Номер, който се определя от предприятието, съответстващ на уникалния номер, присъден на всеки фонд. Този номер трябва да се прилага последователно във времето и се използва за идентифициране на обособените фондове в другите образци. Не трябва да бъде използван повторно за друг фонд.
 C0080
 Номер на портфейл, за който се прилага изравнителна корекция
 Номер, който се определя от предприятието, съответстващ на уникалния номер, присъден на всеки портфейл, за който се прилага изравнителна корекция, както е предвидено в член 77б, параграф 1, буква а) от Директива 2009/138/ЕО. Този номер трябва да се прилага последователно във времето и се използва за идентифициране на портфейла, за който се прилага изравнителна корекция, в другите образци. Не трябва да бъде използван повторно за друг портфейл, за който се прилага изравнителна корекция.
 C0090
 Активи, държани в обвързани с индекс и с